b'\n_START_ARTICLE_\nJedrski reaktor\n_START_PARAGRAPH_\nJedrski reaktor je naprava, v kateri poteka nadzorovana cepitev uranovih ali plutonijevih jeder. Reaktorji so zasnovani tako, da se reakcija vzdr\xc5\xbeuje sama na nadzorovan na\xc4\x8din v nasprotju z jedrske eksplozije, kjer se veri\xc5\xbena reakcija zgodi v delcu sekunde._NEWLINE_Jedrski reaktorji se uporabljajo za veliko namenov. Najbolj zna\xc4\x8dilna uporaba je proizvodnja elektri\xc4\x8dne energije. Raziskovalni reaktorji se uporabljajo za izdelavo izotopov in za poskuse s prostimi nevtroni. V\xc4\x8dasih je bila prva naloga jedrskih reaktorjev proizvodnja plutonija za jedrsko oro\xc5\xbeje. V vojski se uporablja tudi za pogon podmornic ali ladij._NEWLINE_Trenutno vsi komercialni reaktorji temeljijo na jedrski cepitvi, zato veljajo za problemati\xc4\x8dne glede zdravja in varnosti. Nekateri pa jedrsko energijo \xc5\xa1tejejo za varno in \xc4\x8disto metodo proizvodnje elektrike. Fuzijska energija je poskusna tehnologija, ki temelji na zlivanju jeder. Obstajajo tudi druge jedrske naprave, kjer se jedrske reakcije odvijajo na nadzorovan na\xc4\x8din. Med te sodijo radioizotopni termoelektri\xc4\x8dni generatorji in atomske baterije, ki ustvarjajo toploto in energijo z izkori\xc5\xa1\xc4\x8danjem pasivnega radioaktivnega razpada, kot tudi Farnsworth-Hirschovi fuzorji, kjer se nadzorovano jedrsko zlivanje uporablja za proizvodnjo nevtronskega sevanja.\n_START_SECTION_\nGEN III Reaktorji\n_START_PARAGRAPH_\nNovej\xc5\xa1i reaktorji, v gradnji oziroma fazi na\xc4\x8drtovanja, CPR1000 in ABWR \xc5\xbee obratujeta. Skoraj vsi so (LWR) lahkovodni reaktorji (izjema CANDU). Noben od spodaj na\xc5\xa1tetih ni hiter reaktor in edini oplodni reaktor je (AHWR).'